AIŠKINAMASIS RAŠTAS

Dėl pritarimo Molėtų rajono savivaldybės administracijos dalyvavimui projekte „Molėtų rajono sveikatos centro teikiamų sveikatos priežiūros paslaugų infrastruktūros modernizavimas“

1. **Parengto tarybos sprendimo projekto tikslai ir uždaviniai:**

Sprendimo tikslas – įvykdyti išankstines sąlygas, būtinas teikiant projekto „Molėtų rajono sveikatos centro teikiamų sveikatos priežiūros paslaugų infrastruktūros modernizavimas“ įgyvendinimo planą (toliau – PĮP) veiklų finansavimui gauti pagal 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašą, patvirtintą 2022 m. gegužės 20 d. Lietuvos Respublikos sveikatos apsaugos ministro įsakymu Nr. [V-988](https://www.infolex.lt/ta/773509) „Dėl 2022–2030 metų plėtros programos valdytojos Lietuvos Respublikos sveikatos apsaugos ministerijos sveikatos priežiūros kokybės ir efektyvumo didinimo plėtros programos pažangos priemonės Nr. 11-002-02-11-01 „Gerinti sveikatos priežiūros paslaugų kokybę ir prieinamumą“ aprašo patvirtinimo“ (toliau – Aprašas). Aprašo papunktyje 2.14.16. nurodyta, kad kartu su PĮP administruojančiajai institucijai turi būti pateikta pareiškėjo ir (ar) partnerio įsipareigojimo padengti netinkamas finansuoti, tačiau šiam projektui įgyvendinti būtinas išlaidas, ir tinkamas išlaidas, kurių nepadengia projekto finansavimas, pagrindimo dokumentas (savivaldybės tarybos sprendimas).

Sprendimo uždaviniai: priimti sprendimą įsipareigoti skirti visas tinkamas, kurių nepadengia PĮP nurodytų tinkamų finansuoti išlaidų dalis, išlaidas bei visas netinkamas finansuoti, tačiau būtinas projektui įgyvendinti, išlaidas.

**2. Siūlomos teisinio reguliavimo nuostatos:**

Sprendimu teisinio reguliavimo nuostatos nėra nustatomos.

**3. Laukiami rezultatai:**

Pritarus sprendimo projektui bus įgyvendinta išankstinės Projekto parengtumo sąlygos.

1. **Lėšų poreikis ir jų šaltiniai:**

Projekto biudžetas 957 461,00 Eur, iš jų: 0,00 Eur Molėtų rajono savivaldybės lėšos.

**5. Kiti sprendimui priimti reikalingi pagrindimai, skaičiavimai ar paaiškinimai.**

Nėra.